Fasteignamarkaðurinn á höfuðborgarsvæðinu í júní 2020 | Þjóðskrá Íslands
Fasteignamarkaðurinn á höfuðborgarsvæðinu í júní 2020
10.07.20202020-07-10
Fjöldi þinglýstra kaupsamninga um fasteignir við sýslumannsembættin á höfuðborgarsvæðinu í júní 2020 var 366. Heildarvelta nam 19 milljörðum króna og meðalupphæð á hvern kaupsamning var 52 milljónir króna. Viðskipti með eignir í fjölbýli námu 13,5 milljörðum, viðskipti með eignir í sérbýli 5,1 milljörðum og viðskipti með aðrar eignir 0,5 milljörðum króna
Þegar júní 2020 er borinn saman við maí 2020 fækkar kaupsamningum um 23,9% og velta minnkar um 26,4%. Í maí 2020 var 481 kaupsamningi þinglýst, velta nam 25,9 milljörðum króna og meðalupphæð á hvern kaupsamning 53,8 milljónir króna.
Þegar júní 2020 er borinn saman við júní 2019 fækkar kaupsamningum um 26,2% og velta minnkar um 34,9%. Í júní 2019 var 496 kaupsamningum þinglýst, velta nam 29,3 milljörðum króna og meðalupphæð á hvern kaupsamning 59 milljónir króna.
Makaskiptasamningar voru 7 í júní 2020 eða 2% af öllum samningum. Í maí 2020 voru makaskiptasamningar 16 eða 3,4% af öllum samningum. Í júní 2019 voru makaskiptasamningar 8 eða 1,7% af öllum samningum. Makaskiptasamningur er þegar hluti kaupverðs er greiddur með annarri fasteign. Upplýsingar um makaskiptasamninga eiga eingöngu við um íbúðarhúsnæði.
Tafla 1. Samanburður á maí 2020 og júní 2020
Tafla 2. Samanburður á júní 2019 og júní 2020